Im Zug vo da Gebietsreform in Bayern is da Zammschluss vo de zwoa Gmoana: Großwelzheim und Dettingen zan 1. Juli 1975 eafoigd. In ana Obstimmung hom se de Gmoabiaga dobei fian Nam Karlstein entschiedn, dea scho ums Joar 1000 in ana Bschreibung van Aschaffnbuaga Forstbeziak aftauchd und a Grenzmoi on da ehemoiing Gmarkungsgrenz zwischn Dettingen und Großwelzheim bezeichnd.